./data/phi1002/phi001/phi1002.phi001.perseus-lat2.xml
Quintilian
Non enim cogitandum, sed dicendum statim               est et prope sub conatu adversarii manus exigenda  Quare               cum in omni parte huiusce officii plurimum facit, totas non diligenter               modo sed etiam familiariter nosse causas, tum in altercatione maxime               necessarium est, omnium personarum, instrumentorum, temporum, locorum               habere notitiam;  alioqui et tacendum erit saepe et               aliis subiicientibus (plerumque autem studio loquendi fatue modo)               accedendum; quo nonnunquam accidit, ut nostra credulitate aliena               stultitia erubescamus